作者：方岳
词牌/韵律：沁园春

paragraphs: 岁在永和，癸丑暮春，修禊兰亭。
有崇山峻岭，茂林修竹，清流湍激，映带山阴。
曲水流觞，群贤毕至，是日风和天气清。
亦足以，供一觞一咏，畅叙幽情。
悲夫一世之人。
或放浪形骸遇所欣。
虽快然自足，终期於尽，老之将至，后视犹今。
随事情迁，所之既倦，俯仰之间迹已陈。
兴怀也，将后之览者，有感斯文。